ddrg/super_eurlex huggingface dataset:
1999/742/EY: Komission päätös, tehty 4 päivänä marraskuuta 1999, siemenperunoiden pitämisestä kaupan annetun direktiivin 66/403/ETY 15 artiklan 2 a kohdassa tarkoitetun voimassaoloajan jatkamisesta (tiedoksiannettu numerolla K(1999) 3540)



Virallinen lehti nro L 297 , 18/11/1999 s. 0039 - 0039



KOMISSION PÄÄTÖS, tehty 4 päivänä marraskuuta 1999, siemenperunoiden pitämisestä kaupan annetun direktiivin 66/403/ETY 15 artiklan 2 a kohdassa tarkoitetun voimassaoloajan jatkamisesta (tiedoksiannettu numerolla K(1999) 3540) (1999/742/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siemenperunoiden pitämisestä kaupan 14 päivänä kesäkuuta 1966 annetun neuvoston direktiivin 66/403/ETY(1), sellaisena kuin se on viimeksi muutettuna komission päätöksellä 1999/49/EY(2), ja erityisesti sen 15 artiklan 2 a kohdan, sekä katsoo seuraavaa: 1) Tietyistä päivämääristä alkaen jäsenvaltiot eivät periaatteessa enää saa itse määritellä kolmansissa maissa korjattujen siemenperunoiden vastaavuutta yhteisössä korjattujen ja kyseisen direktiivin mukaisten siemenperunoiden kanssa. 2) Koska työtä yhteisön vastaavuuden määrittelemiseksi kaikkien asianomaisten kolmansien maiden osalta ei kuitenkaan ole saatettu päätökseen, direktiivin 15 artiklan 2 a kohdan toisessa alakohdassa annetaan jäsenvaltioille lupa jatkaa jo tekemiensä päätösten voimassaoloaikaa 31 päivään maaliskuuta 1999 tiettyjen kolmansien maiden osalta, joita yhteisön vastaavuus ei koske. 3) Tämä työ on yhä kesken tiettyjen kasvien terveyteen liittyvien alueiden osalta. 4) Lupaa voi pidentää ainoastaan neuvoston direktiivissä 77/93/ETY(3), sellaisena kuin se on viimeksi muutettuna direktiivillä 1999/53/EY(4), ja sen täytäntöönpanotoimenpiteissä vahvistettujen kasvien terveyttä koskevien yhteisten sääntöjen nojalla jäsenvaltioille kuuluvien velvoitteiden mukaisesti. 5) Jäsenvaltioille 15 artiklan 2 a kohdan nojalla myönnettyä lupaa olisi vastaavasti pidennettävä. 6) Tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan direktiivin 66/403/ETY 15 artiklan 2 a kohdassa päivämäärä "31 päivään maaliskuuta 1999" päivämäärällä "31 päivään maaliskuuta 2002". 2 artikla Tämä päätös on osoitettu kaikille jäsenvaltioille. Tehty Brysselissä 4 päivänä marraskuuta 1999. Komission puolesta David BYRNE Komission jäsen (1) EYVL 125, 11.7.1966, s. 2320/66. (2) EYVL L 16, 21.1.1999, s. 30. (3) EYVL L 26, 31.1.1977, s. 20. (4) EYVL L 142, 5.6.1999, s. 29.
1999/746/EY: Komission päätös, tehty 8 päivänä marraskuuta 1999, lampaan bluetongue-tautiin liittyvistä suojatoimenpiteistä tietyillä Kreikan alueilla tehdyn päätöksen 1999/293/EY muuttamisesta kolmannen kerran (tiedoksiannettu numerolla K(1999) 3604) (ETA:n kannalta merkityksellinen teksti) (Ainoastaan kreikankielinen teksti on todistusvoimainen)



Virallinen lehti nro L 298 , 19/11/1999 s. 0036 - 0036



KOMISSION PÄÄTÖS, tehty 8 päivänä marraskuuta 1999, lampaan bluetongue-tautiin liittyvistä suojatoimenpiteistä tietyillä Kreikan alueilla tehdyn päätöksen 1999/293/EY muuttamisesta kolmannen kerran (tiedoksiannettu numerolla K(1999) 3604) (Ainoastaan kreikankielinen teksti on todistusvoimainen) (ETA:n kannalta merkityksellinen teksti) (1999/746/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, sekä katsoo seuraavaa: 1) Lampaan Bluetongue-taudin puhjettua Kaakkois-Kreikan tietyillä saarilla komissio teki suojatoimenpiteitä koskevan päätöksen 1999/293/EY(3), sellaisena kuin se on viimeksi muutettuna päätöksellä 1999/683/EY(4). 2) Taudin leviämisestä johtuen suojatoimenpiteet ulotettiin Evroksen, Rodopen, Ksanthin, Serresin, Draman ja Kavalan nomoksiin päätöksellä 1999/623/EY(5) ja päätöksellä 1999/683/EY. 3) Uudet tiedot osoittavat, että lampaan bluetongue-taudin aiheuttava virus on levinnyt Khalkidikin ja Lesvoksen nomoksiin. 4) Päätös 1999/293/EY olisi muutettava siten, että siihen sisällytetään Khalkidikin ja Lesvoksen nomokset. 5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/293/EY 1 artiklan ensimmäisessä ja toisessa kohdassa ilmaisu "Dodekanesian, Samoksen, Evroksen, Rodopen, Ksanthin, Serresin, Draman ja Kavalan nomosten" ilmaisulla "Dodekanesian, Samoksen, Evroksen, Rodopen, Ksanthin, Serresin, Draman, Kavalan, Khaldikin ja Lesvoksen nomosten". 2 artikla Tämä päätös on osoitettu Helleenien tasavallalle. Tehty Brysselissä 8 päivänä marraskuuta 1999. Komission puolesta David BYRNE Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 114, 1.5.1999, s. 55. (4) EYVL L 270, 20.10.1999, s. 31. (5) EYVL L 245, 17.9.1999, s. 52.
Euroopan keskuspankin päätös, tehty 16 päivänä marraskuuta 1999, Euroopan keskuspankin petostentorjuntakomitean jäsenten nimittämisestä (EKP/1999/8)



Virallinen lehti nro L 299 , 20/11/1999 s. 0040 - 0040



EUROOPAN KESKUSPANKIN PÄÄTÖS, tehty 16 päivänä marraskuuta 1999, Euroopan keskuspankin petostentorjuntakomitean jäsenten nimittämisestä (EKP/1999/8) (1999/752/EY) EUROOPAN KESKUSPANKIN NEUVOSTO, joka ottaa huomioon Euroopan keskuspankkijärjestelmän ja Euroopan keskuspankin perussäännön, ottaa huomioon petostentorjunnasta 7 päivänä lokakuuta 1999 tehdyn Euroopan keskuspankin päätöksen (EKP/1999/5)(1) ja erityisesti sen 1 artiklan 3 kohdan, sekä katsoo, että 1) petostentorjunnasta tehdyn Euroopan keskuspankin päätöksen EKP/1999/5 1 artiklan 3 kohdassa säädetään, että Euroopan keskuspankin petostentorjuntakomitean jäseniksi valitaan kolme riippumatonta ulkopuolista henkilöa, joilla on erityispätevyys petoksentorjuntakomitean toimintaan liittyvissä asioissa, 2) petostentorjuntakomitean jäsenet on tarkoituksenmukaista nimittää mahdollisimman pian, 3) petostentorjunnasta tehdyn Euroopan keskuspankin päätöksen EKP/1999/5 1 artiklan 3 kohdassa säädetään, että petostentorjuntakomitean jäsenet nimitetään tehtäviinsä EKP:n neuvoston päätöksellä, ja 4) päätöksen EKP/1999/5 1 artiklan 4 kohdassa säädetään, että petostentorjuntakomitean jäsenten toimikausi on kolme vuotta, ON PÄÄTTÄNYT SEURAAVAA: 1 artikla Nimitetään seuraavat henkilöt Euroopan keskuspankin petoksentorjuntakomitean jäseniksi 1 päivästä tammikuuta 2000 lukien: - John L. Murray - Erik Ernst Nordholt - Maria Schaumayer. 2 artikla Tämä päätös julkaistaan Euroopan yhteisöjen virallisessa lehdessä. Tehty Frankfurt am Mainissa 16 päivänä marraskuuta 1999. EKP:n puheenjohtaja WILLEM F. DUISENBERG (1) EYVL L 291, 13.11.1999, s. 36.
1999/729/YUTP: Neuvoston päätös, tehty 15 päivänä marraskuuta 1999, Euroopan unionin tukea Lusakan aseleposopimuksen täytäntöönpanolle ja rauhanprosessille Kongon demokraattisessa tasavallassa koskevan neuvoston yhteisen kannan 1999/728/YUTP täytäntöönpanosta



Virallinen lehti nro L 294 , 16/11/1999 s. 0004 - 0004



NEUVOSTON PÄÄTÖS, tehty 15 päivänä marraskuuta 1999, Euroopan unionin tukea Lusakan aseleposopimuksen täytäntöönpanolle ja rauhanprosessille Kongon demokraattisessa tasavallassa koskevan neuvoston yhteisen kannan 1999/728/YUTP täytäntöönpanosta (1999/729/YUTP) EUROOPAN UNIONIN NEUVOSTO, joka ottaa huomioon Euroopan unionin tukea Lusakan aseleposopimuksen täytäntöönpanolle ja rauhanprosessille Kongon demokraattisessa tasavallassa koskevan yhteisen kannan 1999/728/YUTP ja erityisesti sen 3 artiklan yhdessä Euroopan unionista tehdyn sopimuksen 23 artiklan 2 kohdan kanssa, sekä katsoo seuraavaa: 1) Yhteisen kannan 1999/728/YUTP 3 artiklan mukaisesti unioni aikoo tukea Lusakan aseleposopimuksessa peruutettua yhteistä sotilaskomissiota, jotta tämä voisi toteuttaa työjärjestyksessään määritellyt tehtävänsä. 2) Euroopan unioni aikoo siksi antaa taloudellista tukea ja teknistä apua yhteisen sotilaskomission ei-sotilaallista toimintaa varten, ON PÄÄTTÄNYT SEURAAVAA: 1 artikla 1. Euroopan unioni osallistuu ei-sotilaallisiin toimintamenoihin, joiden avulla yhteinen sotilaskomissio voi sijoittaa tarkkailijoitaan Kongon demokraattiseen tasavaltaan kuuden kuukauden ajaksi ja suorittaa työjärjestyksessään määritellyt tehtävänsä. 2. Varat kanavoidaan Afrikan yhtenäisyysjärjestön kautta ja niihin sovelletaan erillistä OAU:n kanssa tehtävää sopimusta, johon sisältyvät maksamista, kirjanpitoa ja tilintarkastusta koskevat asianmukaiset määräykset. 2 artikla 1. Rahoitusohje 1 artiklassa mainittuja tarkoituksia varten on 1200000 euroa. 2. Edellä 1 kohdassa mainitulla määrällä rahoitettavia menoja hallinnoidaan Euroopan unionin yleiseen talousarvioon sovellettavien menettelyjen ja sääntöjen mukaisesti. 3 artikla Tätä päätöstä noudatetaan päivästä, jona se tehdään. Sen voimassaolo päättyy 8 päivänä toukokuuta 2000. 3 artikla Tämä päätös julkaistaan virallisessa lehdessä. Tehty Brysselissä 15 päivänä marraskuuta 1999. Neuvoston puolesta T. HALONEN Puheenjohtaja
1999/734/EY: Neuvoston päätös, tehty 8 päivänä marraskuuta 1999, alueiden komitean ruotsalaisten jäsenten ja varajäsenten nimeämisestä



Virallinen lehti nro L 296 , 17/11/1999 s. 0021 - 0021



NEUVOSTON PÄÄTÖS, tehty 8 päivänä marraskuuta 1999, alueiden komitean ruotsalaisten jäsenten ja varajäsenten nimeämisestä (1999/734/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varsinaisten jäsenten paikkoja Eva-Lisa Birath-Lindvallin, Christina Tallbergin, Margot Wikströmin, Göran Färmin ja Bernth Johnsonin erottua sekä varajäsenten paikkoja Ann Beskowin, Ulla Olanderin, Ulla Norgrenin, Åke Bengtssonin, Lars Bjurströmin, Arne Jonssonin ja Siwert Nordwallin erottua, mikä on annettu neuvostolle tiedoksi 8 päivänä heinäkuuta 1999, 5, 14 ja 15 päivänä lokakuuta 1999, ottaa huomioon Ruotsin hallituksen ehdotuksen, ON PÄÄTTÄNYT SEURAAVAA: Ainoa artikla 1. Ann Beskow, Anneli Stark, Uno Aldegren, Rune Hjälm ja Aldo Iskra nimetään alueiden komitean varsinaisiksi jäseniksi Eva-Lisa Birath-Lindvallin, Christina Tallbergin, Margot Wikströmin, Göran Färmin ja Bernth Johnsonin tilalle jäljellä olevaksi toimikaudeksi eli 25 päivään tammikuuta 2002 saakka. 2. Lena Celion, Lisbeth Rydefjärd, Christina Tallberg, Bernth Johnson, Hans Klintbom, Jens Nilsson ja Malin Risberg nimetään alueiden komitean varajäseniksi Ann Beskowin, Ulla Olanderin, Ulla Norgrenin, Åke Bengtssonin, Lars Bjurströmin, Arne Jonssonin ja Siwert Nordwallin tilalle jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 8 päivänä marraskuuta 1999. Neuvoston puolesta S. NIINISTÖ Puheenjohtaja (1) EYVL L 28, 4.2.1998, s. 19.
1999/735/EY: Neuvoston päätös, tehty 8 päivänä marraskuuta 1999, alueiden komitean jäsenen nimeämisestä



Virallinen lehti nro L 296 , 17/11/1999 s. 0022 - 0022



NEUVOSTON PÄÄTÖS, tehty 8 päivänä marraskuuta 1999, alueiden komitean jäsenen nimeämisestä (1999/735/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varsinaisen jäsenen paikka Antonio La Forgian erottua, mikä on annettu neuvostolle tiedoksi 25 päivänä toukokuuta 1999, ottaa huomioon Italian hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Vasco Errani alueiden komitean varsinaiseksi jäseneksi Antonio La Forgian tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 8 päivänä marraskuuta 1999. Neuvoston puolesta S. NIINISTÖ Puheenjohtaja (1) EYVL L 28, 4.2.1998, s. 19.
1999/723/YUTP: Neuvoston päätös, tehty 8 päivänä marraskuuta 1999, Euroopan unionin tukea Lusakan aseleposopimuksen täytäntöönpanolle ja rauhanprosessille Kongon demokraattisessa tasavallassa koskevan neuvoston yhteisen kannan 1999/722/YUTP täytäntöönpanosta



Virallinen lehti nro L 286 , 09/11/1999 s. 0003 - 0003



NEUVOSTON PÄÄTÖS, tehty 8 päivänä marraskuuta 1999, Euroopan unionin tukea Lusakan aseleposopimuksen täytäntöönpanolle ja rauhanprosessille Kongon demokraattisessa tasavallassa koskevan neuvoston yhteisen kannan 1999/722/YUTP täytäntöönpanosta (1999/723/YUTP) EUROOPAN UNIONIN NEUVOSTO, joka ottaa huomioon Euroopan unionin tukea Lusakan aseleposopimuksen täytäntöönpanolle ja rauhanprosessille Kongon demokraattisessa tasavallassa koskevan yhteisen kannan 1999/722/YUTP ja erityisesti sen 3 artiklan yhdessä Euroopan unionista tehdyn sopimuksen 23 artiklan 2 kohdan kanssa, sekä katsoo seuraavaa: 1) Yhteisen kannan 1999/722/YUTP 3 artiklan mukaisesti unioni aikoo tukea Lusakan aseleposopimuksessa perustettua yhteistä sotilaskomissiota, jotta tämä voisi toteuttaa työjärjestyksessään määritellyt tehtävänsä. 2) Euroopan unioni aikoo siksi antaa taloudellista tukea ja teknistä apua yhteisen sotilaskomission ei-sotilaallista toimintaa varten, ON PÄÄTTÄNYT SEURAAVAA: 1 artikla 1. Euroopan unioni osallistuu ei-sotilaallisiin toimintamenoihin, joiden avulla yhteinen sotilaskomissio voi sijoittaa tarkkailijoitaan Kongon demokraattiseen tasavaltaan kuuden kuukauden ajaksi ja suorittaa työjärjestyksessään määritellyt tehtävänsä. 2. Varat kanavoidaan Afrikan yhtenäisyysjärjestön kautta ja niihin sovelletaan erillistä OAU:n kanssa tehtävää sopimusta, johon sisältyvät maksamista, kirjanpitoa ja tilintarkastusta koskevat asianmukaiset määräykset. 2 artikla 1. Rahoitusohje 1 artiklassa mainittuja tarkoituksia varten on 1200000 euroa. 2. Edellä 1 kohdassa mainitulla määrällä rahoitettavia menoja hallinnoidaan Euroopan unionin yleiseen talousarvioon sovellettavien menettelyjen ja sääntöjen mukaisesti. 3 artikla Tätä päätöstä noudatetaan päivästä, jona se tehdään. Sen voimassaolo päättyy 8 päivänä toukokuuta 2000. 4 artikla Tämä päätös julkaistaan virallisessa lehdessä. Tehty Brysselissä 8 päivänä marraskuuta 1999. Neuvoston puolesta S. NIINISTÖ Puheenjohtaja
1999/711/EY: Komission päätös, tehty 19 päivänä lokakuuta 1999, tietyillä yhteisön rannikkoalueilla puomitroolin käyttöluvan kalastuksessa omaavien kahdeksan metrin kokonaispituuden ylittävien alusten luettelosta annetun asetuksen (ETY) N:o 55/87 liitteessä olevan luettelon tiettyjen tietojen muuttamisesta (tiedoksiannettu numerolla K(1999) 3312)



Virallinen lehti nro L 281 , 04/11/1999 s. 0085 - 0087



KOMISSION PÄÄTÖS, tehty 19 päivänä lokakuuta 1999, tietyillä yhteisön rannikkoalueilla puomitroolin käyttöluvan kalastuksessa omaavien kahdeksan metrin kokonaispituuden ylittävien alusten luettelosta annetun asetuksen (ETY) N:o 55/87 liitteessä olevan luettelon tiettyjen tietojen muuttamisesta (tiedoksiannettu numerolla K(1999) 3312) (1999/711/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä kalavarojen teknisistä säilyttämistoimenpiteistä 29 päivänä huhtikuuta 1997 annetun neuvoston asetuksen (EY) N:o 894/97(1), ottaa huomioon tietyillä yhteisön rannikkoalueilla puomitroolin käyttöluvan kalastuksessa omaavien kahdeksan metrin kokonaispituuden ylittävien alusten luettelosta 30 päivänä joulukuuta 1986 annetun komission asetuksen (ETY) N:o 55/87(2), sellaisena kuin se on viimeksi muutettuna asetuksella (EY) N:o 3410/93(3), ja erityisesti sen 3 artiklan, sekä katsoo seuraavaa: Jäsenvaltioiden asianomaiset viranomaiset ovat pyytäneet muutoksia asetuksen (EY) N:o 894/97 10 artiklan 3 kohdan b alakohdassa säädetyn luettelon tietoihin. Nämä pyynnöt sisältävät kaikki pyynnön perusteiksi tarvittavat tiedot asetuksen (ETY) N:o 55/87 3 artiklan mukaisesti. Näiden tietojen arvioinnista käy ilmi, että kyseiset tiedot ovat edellä mainitun säännöksen mukaiset, ja tämän vuoksi kyseisen asetuksen liitteessä olevia luettelon tietoja olisi muutettava, ON TEHNYT TÄMÄN PÄÄTÖKSEN: 1 artikla Muutetaan asetuksen (ETY) N:o 55/87 liitteessä olevan luettelon tiedot tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 19 päivänä lokakuuta 1999. Komission puolesta Franz FISCHLER Komission jäsen (1) EYVL L 132, 23.5.1997, s. 1. (2) EYVL L 8, 10.1.1987, s. 1. (3) EYVL L 310, 14.12.1993, s. 27. ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA A. Datos que se retiran de la lista/Oplysninger, der skal slettes i listen/Aus der Liste herauszunehmende Angaben/Στοιχεία που διαγράφονται από τον κατάλογο/Information to be deleted from the list/Renseignements à retirer de la liste/Dati da togliere dall'elenco/Inlichtingen te schrappen uit de lijst/Informações a retirar da lista/Luettelosta poistettavat tiedot/Uppgifter som skall tas bort från förteckningen >TAULUKON PAIKKA> B. Datos que se añaden a la lista/Oplysninger, der skal anføres i listen/In die Liste hinzuzufügende Angaben/Στοιχεία που προστίθενται στον κατάλογο/Information to be added to the list/Renseignements à ajouter à la liste/Dati da aggiungere all'elenco/Inlichtingen toe te voegen aan de lijst/Informações a aditar à lista/Luetteloon lisättävät tiedot/Uppgifter som skall läggas till i förteckningen >TAULUKON PAIKKA>
1999/707/EY: Komission päätös, tehty 29 päivänä lokakuuta 1999, eräistä Amerikan yhdysvalloista lähtöisin oleviin hevoseläimiin liittyvistä suojatoimenpiteistä (tiedoksiannettu numerolla K(1999) 3614) (ETA:n kannalta merkityksellinen teksti)



Virallinen lehti nro L 280 , 30/10/1999 s. 0125 - 0125



KOMISSION PÄÄTÖS, tehty 29 päivänä lokakuuta 1999, eräistä Amerikan yhdysvalloista lähtöisin oleviin hevoseläimiin liittyvistä suojatoimenpiteistä (tiedoksiannettu numerolla K(1999) 3614) (ETA:n kannalta merkityksellinen teksti) (1999/707/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 1 kohdan, sekä katsoo seuraavaa: 1) Amerikan yhdysvalloissa New Yorkin osavaltiossa on ilmoitettu esiintyneen West Nile -virustapauksia ihmisissä ja hevosissa ja viruksen esiintyminen on vahvistettu linnuissa New York Cityssä, New York Statessa, Connecticutissa ja New Jerseyssä sekä vektorihyönteisissä New York Cityssä ja Connecticutissa. 2) Tämä tauti voi aiheuttaa vaaran ihmisille ja yhteisön hevoseläimille. 3) Amerikan yhdysvalloista lähtöisin olevien hevoseläinten tuonnin osalta yhteisön tasolla olisi nopeasti toteutettava suojatoimenpiteitä. 4) On syytä säätää Amerikan yhdysvalloista lähtöisin olevien rekisteröityjen hevosten tilapäistä maahantuontia ja maahantuontia uudelleen tilapäisesti maastaviennin jälkeen ja hevoseläinten tuontia koskevista lisäehdoista siihen asti, kunnes Amerikan yhdysvaltojen viranomaisilta saadaan lisätietoja, ON TEHNYT TÄMÄN PÄÄTÖKSEN: 1 artikla 1. Amerikan yhdysvalloista lähtöisin olevien rekisteröityjen hevosten tilapäisessä maahantuonnissa, maahantuonnissa uudelleen tilapäisen maastaviennin jälkeen ja hevoseläinten tuonnissa on vaadittava Amerikan yhdysvaltojen toimivaltaisen keskuseläinlääkintäviranomaisen allekirjoittama lisätodistus. 2. Edellä 1 kohdassa säädetyssä todistuksessa on oltava seuraavat takeet: - hevoseläimet eivät ole olleet New York Cityssä eivätkä New Yorkin, Connecticutin tai New Jerseyn osavaltioissa viimeksi kuluneiden 15 päivän aikana, - hevoseläimet eivät ole olleet kosketuksissa sellaisiin hevoseläimiin, jotka ovat olleet saastuneilla tiloilla viimeksi kuluneiden 15 päivän aikana. 2 artikla Jäsenvaltioiden on muutettava Amerikan yhdysvaltojen osalta soveltamansa toimenpiteet tämän päätöksen mukaisiksi. Niiden on ilmoitettava niistä komissiolle. 3 artikla Tätä päätöstä sovelletaan 31 päivään tammikuuta 2000. 4 artikla Tämä päätös on osoitettu kaikille jäsenvaltioille. Tehty Brysselissä 29 päivänä lokakuuta 1999. Komission puolesta David BYRNE Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1.
1999/714/EY: Komission päätös, tehty 19 päivänä lokakuuta 1999, määräajoista vuosina 1999 ja 2000 järjestettävän maatilojen rakennetta koskevan kokonaistutkimuksen tulosten toimittamiselle Euroopan yhteisöjen tilastotoimistolle (tiedoksiannettu numerolla K(1999) 3352)



Virallinen lehti nro L 282 , 05/11/1999 s. 0014 - 0015



KOMISSION PÄÄTÖS, tehty 19 päivänä lokakuuta 1999, määräajoista vuosina 1999 ja 2000 järjestettävän maatilojen rakennetta koskevan kokonaistutkimuksen tulosten toimittamiselle Euroopan yhteisöjen tilastotoimistolle (tiedoksiannettu numerolla K(1999) 3352) (1999/714/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatilojen rakennetta koskevien yhteisön tilastotietojen keruun järjestämisestä 29 päivänä helmikuuta 1988 annetun neuvoston asetuksen (ETY) N:o 571/88(1), sellaisena kuin se on viimeksi muuttettuna komission päätöksellä 98/377/EY(2), ja erityisesti sen liitteessä II olevan 5 kohdan, sekä katsoo, että 1) asetuksen (ETY) N:o 571/88 liitteessä II olevan 5 kohdan mukaan jäsenvaltioiden yksittäisten tutkimustietojen Euroopan yhteisöjen tilastotoimistolle toimittamista varten on asetettava määräajat mainitun asetuksen 15 artiklassa säädetyn menettelytavan mukaisesti, ja Euroopan yhteisöjen tilastotoimisto määrittelee yhteisymmärryksessä jäsenvaltioiden kanssa tietojen toimittamisesta käytettävän yhtenäisen koodin, 2) rakennetutkimuksen tuloksilla on suuri merkitys yhteiselle maatalouspolitiikalle, ja ajan tasalla olevien tietojen kysyntä kasvaa koko ajan, joten kerättävien tietojen tietokonepohjainen käsittely ja tietojen toimittaminen Euroopan yhteisöjen tilastotoimistolle on tehtävä mahdollisimman nopeasti, 3) keruun tulosten Euroopan yhteisöjen tilastotoimistolle toimittamisen määräaikoja vahvistettaessa on otettava huomioon jäsenvaltioiden toisistaan poikkeavat keruun aikataulut, ja 4) tässä päätöksessssä säädetyt toimenpiteet ovat pysyvän maataloustilastokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on toimitettava Euroopan yhteisöjen tilastotoimistolle asetuksen (ETY) N:o 571/88 2 artiklan 1 kohdan mukaisesti toteutettujen maatilojen rakennetutkimusten yksittäiset tiedot käyttäen yhtenäistä, Euroopan yhteisöjen tilastotoimiston yhteisymmärryksessä jäsenvaltioiden kanssa määrittelemää koodia. 2 artikla Jäsenvaltioiden on toimitettava vuosina 1999 ja 2000 järjestettävien rakennetutkimusten tulokset viimeistään seuraavina määräpäivinä: >TAULUKON PAIKKA> 3 artikla Tämä päätös on osoitettu kaikille jäsenvaltioille. Tehty Brysselissä 19 päivänä lokakuuta 1999. Komission puolesta Pedro SOLBES MIRA Komission jäsen (1) EYVL L 56, 2.3.1988, s. 1. (2) EYVL L 168, 13.6.1998, s. 29.